**2.pielikums**

**TEHNISKĀ SPECIFIKĀCIJA**

1. Būvdarbi veicami pamatojoties uz SIA “OZOLA&BULA arhitektu birojs” izstrādāto būvprojektu “Ēkas daļas-torņa atjaunošana, restaurācija un pārbūve Liepājas ielā 37, Kuldīgā” un nolikuma pielikuma tāmēs dotajiem darbu apjomiem.
2. Būvdarbi veicami izvērtējot arī SIA “Bonus eventus” izstrādāto Kuldīgas adatu fabrikai veltīto ekspozīcijas māksliniecisko projektu, kas pievienots iepirkuma tehniskajai dokumentācijai.
3. Objektu daļēji paredzēts finansēt no šādiem ES struktūrfondiem: INTERREG Igaunijas-Latvijas sadarbības programmas 2014.-2020.gadam projekta Nr. EST-LAT 7 “Industriālā mantojuma atdzīvināšana tūrisma attīstībai (Industrial heritage)”
4. Lai Pretendents sava finanšu piedāvājuma sagatavošanā varētu ievērtēt visas ar būvniecību saistītās izmaksas, Pretendentam ir tiesības pirms piedāvājuma iesniegšanas veikt objekta apsekošanu. Ja Pretendents uzskata, ka apsekošanas pirms piedāvājuma iesniegšanas nav nepieciešamas un visu ar projektēšanu saistīto risku novēršanu viņš var iekļaut iepirkuma piedāvājumā neapsekojot objektus, viņš šīs apsekošanas var neveikt un apliecinājumu neiesniegt.
5. Piedāvājumā jāietver visi iespējamie izdevumi, lai pilnībā veiktu visus būvprojektā un apjomos paredzētos darbus un izpildītu tehniskajā specifikācijā minētās prasības, kā arī jāparedz iespējamie riski saistībā ar iespējamo izdevumu palielināšanos.
6. Īpašu uzmanību, sagatavojot piedāvājumu, pievērst:

* būvdarbu izmaksās paredzēt būvtāfeles uzstādīšanu, kas sagatavota saskaņā ar ES publicitātes un vizuālās identitātes vadlīnijām. Būvtāfeles satura informāciju izsniedz pasūtītājs. Pirms drukas, sagatavotais makets jāsaskaņo ar pasūtītāju.
* būvdarbu izmaksās paredzēt tos izdevumus, kas varētu rasties sagatavojot objektu ekspozīcijas izvietošanai, izņemot pašas ekspozīcijas izveidošanu un izvietošanu.

1. Pretendentam piedāvājuma cenā jāietver visi izdevumi, kuri saistīti ar darba organizēšanu būvobjektā (piemēram, iedzīvotāju informēšana ar preses un, ja nepieciešams, ar radio un TV starpniecību par būvdarbu gaitu un izmaiņām transporta kustībā, būvobjekta nožogošana un apgaismošana, pagaidu ceļa zīmju uzstādīšana, būvdarbu nodrošināšanai nepieciešamā elektrības un ūdens patēriņa apmaksa un tamlīdzīgi).
2. Iepirkuma uzvarētājam pirms darbu uzsākšanas jābūt noslēgtam līgumam par būvgružu izvešanu. Līgumu kopijas iesniedz pasūtītājam.
3. Atgūstamie materiāli, ja tādi rodas demontāžas laikā, Pasūtītājam jāuzrāda, sagatavojot pieņemšanas-nodošanas aktu par lietderīgajiem materiāliem, kurus Pretendentam par saviem līdzekļiem jānogādā Pasūtītāja norādītajā vietā (iespējamā nogādes vieta - SIA „Kuldīgas Komunālie pakalpojumi” novietne Dārzniecības ielā, Kuldīgā). Pasūtītājs izvērtēs šo materiālu iespējamo pielietojumu būvniecības laikā. Pretendentam piedāvājuma cenā jāiekļauj lietderīgo materiālu pārvietošana uz SIA „Kuldīgas komunālie pakalpojumi” materiālu bāzi, nevērtīgo - transportēšana uz atkritumu izgāztuvi.
4. Pretendentam jāņem vērā, ka gadījumā, ja ar to tiks noslēgts līgums, tad pēc tā noslēgšanas būs pasūtītājam jāiesniedz visa nepieciešamā dokumentācija darbu uzsākšanai objektā, t.sk.,:

* apdrošinātāja izsniegtu būvuzņēmēja civiltiesiskās atbildības obligātās apdrošināšanas polises kopija;
* ar pasūtītāju un Kuldīgas novada pašvaldības būvvaldē saskaņotu darba organizēšanas shēmu, kas iekļauta Darba veikšanas projektā, kurā jābūt arī vispārējam vides aizsardzības plāna aprakstam ar informāciju par iespējamo negatīvo ietekmi uz vidi, kas saistīta ar būvdarbu veikšanu tieši iepirkuma objektā, un attiecīgajām aktivitātēm situācijas novēršanai, ko veiks Ģenerāluzņēmējs, tajā skaitā, būvgružu un citu atkritumu likvidēšanu, norādot konkrētas būvgružu krautņu vietas.
* Ar pasūtītāju un AS „Latvijas valsts ceļi” saskaņota transporta organizācijas shēma (ja attiecināms);
* līguma par būvgružu novietošanu uz visu būvniecības laiku kopija;
* ģenerāluzņēmēja un apakšuzņēmēju (ja tādus paredzēts piesaistīt) būvkomersanta reģistrācijas apliecību kopijas (izņemot ārvalstu komersantu vai personu apvienību jaunizveidotu juridisku personu gadījumos, kad dokumenti jāiesniedz pēc reģistrācijas attiecīgajos reģistros);
* atbildīgā būvdarbu vadītāja saistību raksts;
* rīkojumi par atbildīgo par darba drošību, elektrodrošību un ugunsdrošību nozīmēšanu objektā;
* būvprakses sertifikāts (ja attiecināms) un/vai citu kvalifikāciju apliecinošo dokumentu kopijas.

1. Pirms darbu uzsākšanas jāveic iedzīvotāju informēšana ar vietējās preses starpniecību (ja nepieciešams arī ar radio vai TV palīdzību) par būvdarbu termiņiem, transporta kustības ierobežojumiem par objekta būvniecības laikā un citu būtisku informāciju.
2. Iepirkuma uzvarētājam jāveic būvobjekta nožogošana atbilstoši Darba drošības noteikumiem un jānodrošina satiksmes drošība, un iedzīvotāju drošība būvniecības laikā.
3. Iepirkuma uzvarētājs regulāri plāno ar pasūtītāju darba sanāksmes objektā vai Kuldīgas novada pašvaldības telpās, kuru laikā atskaitās par padarīto, kā arī nekavējoties informē pasūtītāju par iespējamām problēmām būvniecības procesā. Sapulces vada un protokolē būvuzraugs. Sapulcēm jānotiek ne retāk kā reizi divās nedēļās. Par sapulču norises vietu un laiku pasūtītājs ar iepirkuma uzvarētāju vienojas atsevišķi.
4. Pēc līguma noslēgšanas pasūtītājs uz būvniecības laiku līdz objekta nodošanai ekspluatācijā nodod iepirkuma uzvarētājam objektu (darba fronti), parakstot attiecīgo aktu.
5. Darbu uzsākšanas un pabeigšanas termiņi jāparedz saskaņā ar Darbu izpildes (kalendāro) grafiku, ko apstiprina pasūtītājs pie līguma noslēgšanas. Vajadzības gadījumā pie līguma noslēgšanas iepirkuma uzvarētājam jāprecizē Darbu izpildes grafiks.
6. Būvdarbi objektā jāveic un būvobjekts jānodod ekspluatācijā atbilstoši Latvijā spēkā esošajiem normatīvajiem aktiem.
7. Pretendentam finanšu piedāvājuma cenā jāiekļauj visas izmaksas, kuras saistītas ar objekta nodošanas ekspluatācijā dokumentācijas sagatavošanu: t.sk., izpilduzmērījumu sagatavošanas izmaksas gan papīra izdruku, gan digitālā (CD) formātā;
8. Pirms būvdarbu pabeigšanas iepirkuma uzvarētājam (būvuzņēmējam) savlaicīgi jāiesniedz pasūtītājam:

* rakstisks paziņojums par būvdarbu pabeigšanu objektā;
* tehniskā dokumentācija:
  + segto darbu akti;
  + būvmateriālu ekspluatācijas īpašību deklarācijas;
  + izbūvēto/rekonstruēto inženierkomunikāciju un segumu izpilduzmērījumi gan papīra izdrukas, gan digitālā (CD) formātā.

Visa tehniskā dokumentācija jāsagatavo 3 (trīs) eksemplāros – divi pasūtītājam, viens – būvuzņēmējam.

1. Ne ilgāk kā 5 (piecu) darba dienu laikā pēc rakstiskā paziņojuma par būvdarbu pabeigšanu saņemšanas, Pasūtītājs sasauc darba komisiju (piedalās pasūtītāja pārstāvji, būvuzraugs, būvuzņēmēja pārstāvji), lai apsekotu objektu, novērtētu darbu kvalitāti un atbilstību Līgumā ietvertajiem nosacījumiem. Ja tiek konstatēti defekti, darba komisija sagatavo defektu aktu un nosaka to likvidācijas un atkārtotas darba komisijas sasaukšanas termiņus.

Pēc darba komisijas pozitīva atzinuma par veiktajiem darbiem objektā, ģenerāluzņēmējs iesniedz pasūtītājam nodošanas-pieņemšanas aktu, kurā ir uzrādītas objekta būvdarbu izmaksas un garantijas termiņš, kā arī iesniedz apliecinājumu par objekta gatavību ekspluatācijai un visu objekta izpilddokumentāciju.

1. Pretendents nes pilnu materiālo atbildību par trešajām personām nodarītajiem zaudējumiem.
2. Sagatavojot finanšu piedāvājumu rūpīgi iepazīties ar tehnisko dokumentāciju. Ņemt vērā, ka darbs paredzēts valsts nozīmes pilsētbūvniecības pieminekļa Nr.7435 „Kuldīgas pilsētas vēsturiskais centrs” teritorijā, Kuldīgas pilsētas vēsturiskajā apbūves zonā Nr.10 „Ventspils, Smilšu, Liepājas un tām piegulošo ielu apbūve” un ir daļa no valsts nozīmes kultūras pieminekļa Nr. 9154 “Adatu fabrika” vēsturisko notikumu vietas. Darba fronte un piekļuve ir samērā ierobežota.
3. **Prasības zaļā iepirkuma principu integrēšanai būvdarbos** [[1]](#footnote-1)**:**
   1. Prasības gaismekļiem:
      1. Gaismas avota tips - LED ;
      2. Gaismas krāsas temperatūra, K - 2700K ±100K;
      3. LED gaismas ķermeņu kopējais jaudas koeficients - ne mazāks par 0,7;
      4. Krāsu atveides indekss (CRI)- vismaz 80;
      5. Barošanas darba sprieguma diapazons, nominālais - 220÷240V;
      6. nominālā frekvence - 50Hz ± 3%;
      7. Darba temperatūras diapazons - -35°C ÷ +40°C;
      8. Gaismas avota kalpošanas laiks - Vismaz 15 000h. Jāiesniedz ražotāja izdota dokumentācija, kurā norādīta apkārtējā gaisa temperatūra, pie kuras var nodrošināt attiecīgās vērtības, kā arī temperatūras ietekme uz kalpošanas ilgumu;
      9. Rūpnīcas garantija - Vismaz 2 gadi;
      10. Iespēja atvērt barošanas avota nodalījumu neizmantojot instrumentus
      11. Būvuzņēmējam jānodrošina informācija par LED gaismas avotu ražotāju un tehniskā informācija, kurā norādīts, ka paredzamā temperatūra, gaisa mitrums un ultravioletais starojums neietekmēs gaismas diodes optisko daļu
      12. Ja apgaismojuma aprīkojuma iepakojumam izmanto kartona kastes, tās izgatavo vismaz no 80 procentiem pēc izlietošanas otrreiz pārstrādāta materiāla
      13. Gaismekļiem jāatbilst CE un RoHS prasībām.
   2. Būvuzņēmējs pēc apgaismojuma sistēmas uzstādīšanas iesniedz šādus norādījumus (cik attiecināms uz iepirkuma priekšmetu):

* apgaismes iekārtu izjaukšanas norādījumus;
* norādījumus lampu nomaiņai un norādījumus, kuras lampas var izmantot apgaismes iekārtās, nesamazinot norādīto energoefektivitāti;
* norādījumus, kā lietot un uzturēt apgaismes vadības ierīces
* norādījumus aizņemtības sensoriem, kā regulēt to jutību un laika aizturi, un ieteikumus, kā to labāk darīt, lai nodrošinātu vizuālās vajadzības bez pārmērīgas enerģijas patēriņa palielināšanas
* norādījumus vadības ierīcēm, kas reaģē uz dienasgaismu, kā tās atkārtoti kalibrēt un regulēt, piemēram, ņemot vērā izmaiņas telpas izkārtojumā;
* norādījumus laika relejiem, kā regulēt izslēgšanas laiku, un ieteikumus, kā to labāk darīt, lai nodrošinātu vizuālās vajadzības bez pārmērīgas enerģijas patēriņa palielināšanas.
  1. Būvuzņēmējs veic atbilstošus apkārtējās vides aizsardzības pasākumus, lai samazinātu un reģenerētu atkritumus, kas radušies apgaismojuma sistēmas uzstādīšanas laikā. Visas izlietotās lampas, apgaismes iekārtas un apgaismes vadības ierīces jāsašķiro un jānosūta reģenerēšanai saskaņā ar Ministru kabineta 2014.gada 8.jūlija noteikumiem Nr.388 "Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība”.
  2. Nododot būvdarbus, Būvuzņēmējs nodrošina, lai apgaismojuma sistēmas un vadības iekārtas darbojas pareizi un neizmanto vairāk enerģijas, nekā tas ir nepieciešams, nodrošinot (cik attiecināms uz iepirkuma priekšmetu):
     1. kustības sensoru jutību un laika aizturi iestata noteiktā līmenī, kas atbilst iemītnieku vajadzībām un nevajadzīgi nepatērē enerģiju;
     2. Pārbauda, vai kustības sensori darbojas pareizi un ir pietiekami jutīgi, lai uztvertu iemītnieku parastu kustību;
     3. Vadības ierīces, kas reaģē uz dienasgaismu, kalibrē tā, lai tās izslēdz apgaismojumu, kad dienasgaisma ir pietiekama;
     4. Apgaismojuma intensitātes regulatoru kalibrē tā, lai tas uzturētu telpā nepieciešamā apgaismojuma dienasgaismas un elektriskās gaismas kombinētu līmeni;
     5. Laika relejiem iestata atbilstošus izslēgšanās laikus, lai nodrošinātu iemītnieku vajadzības bez pārmērīgas enerģijas patēriņa palielināšanas;
     6. Pārbauda kustības sensoru kontroles slēdžu un reostatu elektroinstalāciju, lai pārliecinātos, ka tie kontrolē tiem noteiktās zonas telpā.
     7. Ja pēc telpas lietošanas uzsākšanas apgaismes vadības ierīces šķietami neatbilst iepriekšminētajām prasībām, Būvuzņēmējs noregulē un/vai atkārtoti kalibrē vadības ierīces, lai tās atbilstu.
     8. Būvuzņēmējs nodrošina, lai apgaismojuma aprīkojums (tostarp lampas, apgaismes iekārtas un apgaismes vadības ierīces) tiktu uzstādīts tieši tā, kā norādīts sākotnējā projektā.

1. *Atbilstoši 20.06.2017. MK noteikumu Nr. 363 “Prasības zaļajam publiskajam iepirkumam un to piemērošanas kārtība” 1.pielikuma prasībām (pieejami:* [*https://likumi.lv/ta/id/291867-prasibas-zalajam-publiskajam-iepirkumam-un-to-piemerosanas-kartiba*](https://likumi.lv/ta/id/291867-prasibas-zalajam-publiskajam-iepirkumam-un-to-piemerosanas-kartiba)*);* [↑](#footnote-ref-1)